wannaphong/clean_thaiwikipedia huggingface dataset:
# เฟือร์เอลีเซอ
(MIDI rendition)

เฟือร์เอลีเซอ (แปลว่า แด่เอลีเซอ) เป็นชื่อที่นิยมใช้เรียกผลงาน บากาเตลหมายเลข 25 ในบันไดเสียง เอ ไมเนอร์ ของลูทวิช ฟัน เบทโฮเฟิน ที่ลงวันที่ประพันธ์ไว้เมื่อวันที่ 27 เมษายน ค.ศ. 1810 เป็นหนึ่งในผลงานสำหรับเดี่ยวเปียโนของเบทโฮเฟินที่มีชื่อเสียงที่สุด William Kinderman, The Cambridge companion to Beethoven, Cambridge: Cambridge University Press, 2000, p. 125–126, ISBN 978-0-521-58934-5Dorothy de Val, The Cambridge companion to the piano, Cambridge: Cambridge University Press, 1998, p. 131,  ISBN 978-0-521-47986-8, "Beethoven is here [in the 1892 Repertory of select pianoforte works] only by virtue of 'Für Elise', but there is a better representation of later composers such as Schubert ... , Chopin ... , Schumann ... and some Liszt."Morton Manus, Alfred's Basic Adult All-In-One Piano Course, Book 3, New York: Alfred publishing, p. 132, ISBN 978-0-7390-0068-7 ต้นฉบับโน้ตเพลงของผลงานชิ้นนี้ได้สูญหายไป และถูกค้นพบในภายหลังโดยลูทวิช โนล และเผยแพร่เป็นครั้งแรกเมื่อปี ค.ศ. 1865 หลังจากเบทโฮเฟินเสียชีวิตไปแล้ว 38 ปี

 ประวัติศาสตร์ 

จนถึงปัจจุบัน ยังเป็นข้อถกเถียงว่า "เอลีเซอ" นั้นหมายถึงสตรีผู้ใด นักประวัติศาสตร์ส่วนหนึ่งเชื่อว่าบุคคลผู้นั้นคือ เอลีซาเบ็ท เริคเคิล (Elisabeth Röckel, ค.ศ. 1793-1883) ผู้ซึ่งเป็นเพื่อนสนิทของเบทโฮเฟินมาตั้งแต่ปี ค.ศ. 1808 และมีชื่อเล่นว่า "เอลีเซอ" (Elise)Klaus Martin Kopitz: Beethoven, Elisabeth Röckel und das Albumblatt „Für Elise“, Köln: Dohr, 2010, ISBN 978-3-936655-87-2. ในขณะที่บางส่วนเชื่อว่า ลูทวิช โนล ที่เป็นผู้คัดลอกต้นฉบับโน้ตเพลงฉบับแรก ได้คัดลอกชื่อผลงานผิดจาก "Für Therese" เป็น "Für Elise"Max Unger, translated by Theodore Baker, "Beethoven and Therese von Malfatti," The Musical Quarterly 11, no. 1 (1925): 63–72. โดยเทเรเซอนั้นเป็นชื่อของ เทเรเซอ มัลฟัทที (Therese Malfatti von Rohrenbach zu Dezza) เป็นหญิงสาวที่เป็นเพื่อนและลูกศิษย์ ผู้ซึ่งเบทโฮเฟินเคยขอแต่งงานในปี ค.ศ. 1810 แต่กลับถูกปฏิเสธMichael Lorenz: "Baronin Droßdik und die verschneyten Nachtigallen. Biographische Anmerkungen zu einem Schubert-Dokument", Schubert durch die Brille 26, (Tutzing: Schneider, 2001), pp. 47–88.

 ระเบียงภาพ
# แบบสอบถาม
thumb|ตัวอย่างในภาษาไทย

แบบสอบถาม เป็นเครื่องมือในการวิจัยอย่างหนึ่ง ประกอบด้วยชุดคำถามเพื่อจุดประสงค์ในการรวบรวมข้อมูลจากผู้ตอบ ถึงแม้ว่าแบบสอบถามจะถูกนิยมใช้กันมากในการรวบรวมข้อมูลมาใช้ในการวิเคราะห์เชิงสถิติ แต่ทว่าไม่จำเป็นเสมอไป แบบสอบถามนั้นคิดค้นขึ้นมาครั้งแรกโดยฟรานซิส กัลตัน (Francis Galton)

แบบสอบถามจะมีจุดเด่นกว่าแบบสำรวจประเภทอื่นคือ ค่าใช้จ่ายต่ำ และมักจะมีรูปแบบคำตอบที่ชัดเจนซึ่งง่ายต่อการนำข้อมูลไปวิเคราะห์ต่อ

แบบสอบถามที่ดีจำเป็นต้องถูกออกแบบมาให้ผู้ตอบเข้าใจง่ายและไม่กำกวม
# ฟุตบอลทีมชาติไนจีเรีย
ฟุตบอลทีมชาติไนจีเรีย (มีฉายาว่า Super Eagles) เป็นตัวแทนทีมฟุตบอลจากสหพันธ์สาธารณรัฐไนจีเรีย อยู่ภายใต้การดูแลของสหพันธ์ฟุตบอลไนจีเรีย (NFF) มีผลงานระดับทวีปคือการคว้าแชมป์แอฟริกา คัพ ออฟ เนชันส์ ได้ 3 สมัย โดยหนล่าสุดคือการคว้าแชมป์เมื่อปี ค.ศ. 2013 ด้วยการเอาชนะทีมชาติบูร์กินา ฟาโซ ในรอบชิงชนะเลิศ ที่เมืองโจฮันเนสเบิร์ก ประเทศแอฟริกาใต้ และยังเคยได้เหรียญทองในโอลิมปิกฤดูร้อน 1996 ที่สหรัฐอเมริกา 

จากข้อมูลอันดับโลกฟีฟ่า ทีมชาติไนจีเรียเคยติดอันดับสูงสุดที่อันดับ 5 เมื่อเดือนเมษายน ค.ศ. 1994 ซึ่งเป็นอันดับโลกที่สูงที่สุดที่ทีมชาติจากทวีปแอฟริกาเคยทำได้

 อดีตผู้เล่นที่มีชื่อเสียง 
 เจย์-เจย์ โอโคชา
 วิกเตอร์ โมเซส
 เอ็นวานโก้ คานู
 จอห์น โอบี มิเกล
 ยาคูบู ไอเยกเบนี
# ฟุตบอลทีมชาติโกตดิวัวร์
ฟุตบอลทีมชาติโกตดิวัวร์  หรือ ฟุตบอลทีมชาติไอวอรีโคสต์  เป็นทีมฟุตบอลจากประเทศโกตดิวัวร์ ประสบความสำเร็จในระดับทวีปหลายครั้ง เช่นการได้อันดับ 4 ในฟีฟ่าคอนเฟเดอเรชันส์คัพ ในปี ค.ศ. 1992, ชนะเลิศแอฟริกาคัพออฟเนชันส์ 3 สมัย ในปี ค.ศ. 1992, 2015 และ 2023 และได้เข้าร่วมแข่งขันฟุตบอลโลกรอบสุดท้ายสามครั้งในฟุตบอลโลก 2006 ,ฟุตบอลโลก 2010 และฟุตบอลโลก 2014

ผู้เล่น

ผู้เล่นทีมชาติชุดปัจจุบัน
รายชื่อผู้เล่นในการแข่งขันนัดกระชับมิตรกับทีมชาติฝรั่งเศส และ ทีมชาติอังกฤษ เมื่อวันที่ 25 และ 29 มีนาคม ค.ศ. 2022http://www.fifciv.com/?q=matches-amicaux-des-25-et-29-mars-2022-voici-les-%C3%A9l%C3%A9phants-s%C3%A9lectionn%C3%A9shttp://www.fifciv.com/?q=match-amical-fra-civ-du-25-mars-2022-les-el%C3%A9phants-ont-d%C3%A9but%C3%A9-la-pr%C3%A9paration-%C3%A0-chantilly

สถิติการลงสนามและการยิงประตูนับถึงวันที่ 29 มีนาคม ค.ศ. 2022 หลังแข่งกับทีมชาติอังกฤษ

สถิติ
http://www.rsssf.com/miscellaneous/ivo-recintlp.html
ผู้เล่นในที่มีชื่อแสดงด้วยอักษร ตัวหนา คือผู้เล่นที่ยังคงเล่นให้กับทีมชาติ

ลงสนามให้ทีมชาติมากที่สุด
alt=|thumb|150px|ดีดีเย โซโกรา เป็นนักฟุตบอลที่ถือครองสถิติลงสนามให้กับทีมชาติมากที่สุด
อันดับผู้เล่นจำนวนนัดที่ลงสนามประตูช่วงปี1.ดีดีเย โซโกรา12312000–20142.โกโล ตูเร12072000–20153.ดีดีเย ดร็อกบา105652002–20144.ยาย่า ตูเร101192004–20155.เซียกา ตีเอเน10022000–20156.แม็กซ์ กราแดล98162011–ปัจจุบัน7.ซาลอมง กาลู96272007–20178.90491984–19969.อาร์ตูร์ โบกา8812004–2015แฌร์วินโย88232007–ปัจจุบัน11.8602000–201512.แซร์ฌ โอรีเย8142013–ปัจจุบัน

 อดีตผู้เล่นที่มีชื่อเสียง 
 ยาย่า ตูเร
 ดีดีเย ดรอกบา
# เพลงล้อไล่ของพัคเค็ลเบิล
เพลงล้อไล่และจิ๊กในบันไดเสียง ดี เมเจอร์  หรือที่รู้จักกันดีในชื่อของ เพลงล้อไล่ของพัคเค็ลเบิล  หรือ เพลงล้อไล่ในบันไดเสียง ดี เมเจอร์  (PWC 37, T. 337, PC 358) เป็นผลงานประพันธ์ดนตรีบาโรกที่มีชื่อเสียงที่สุดของโยฮัน พัคเค็ลเบิล คีตกวีชาวเยอรมัน  สกอร์ดนตรีดั้งเดิมแต่งขึ้นสำหรับบรรเลงแบบเพลงล้อไล่ (canon) ด้วยไวโอลินสามตัว โดยมีการเดินเสียงเบสด้วยเครื่องดนตรีเช่นเชลโล ดับเบิลเบส หรือบาสซูน จับคู่กับจังหวะแบบจิ๊ก (jig) ในระดับเสียงเดียวกัน ไวโอลินทั้งสามตัวเล่นด้วยโน้ตและจังหวะเดียวกัน แต่เริ่มต้นบรรเลงไม่พร้อมกัน โดยห่างกัน 4 ห้องเสียงไล่ตามกันไป และประสานออกมาเป็นเพลง

ต้นฉบับผลงานชิ้นนี้สูญหายไปหลายปีเช่นเดียวกับผลงานชิ้นอื่น ๆ ของพัคเค็ลเบิลและศิลปินคนอื่นในคริสต์ศตวรรษที่ 17 เพิ่งถูกค้นพบในคริสต์ศตวรรษที่ 20 และเผยแพร่เป็นครั้งแรกในปี ค.ศ. 1919 โดยกุสทัฟ เบ็คมันPerreault, Jean M. 2004. The Thematic Catalogue of the Musical Works of Johann Pachelbel, p. 32. Scarecrow Press, Lanham, Md. ISBN 0-8108-4970-4 ได้รับการบันทึกเสียงเป็นครั้งแรกในปี ค.ศ. 1940 จากการบรรเลงโดยวงบอสตันป็อปสออร์เคสตรา อำนวยเพลงโดยอาร์เทอร์ ฟีดเลอร์Daniel Guss, CD booklet to Pachelbel's Greatest Hit: The Ultimate Canon, BMG Classics (RCA Red Seal)

นักประวัติศาสตร์ตั้งสมมุติฐานว่า ผลงานชิ้นนี้อาจจะแต่งขึ้นสำหรับใช้บรรเลงในงานแต่งงานของโยฮัน คริสท็อฟ บัค พี่ชายคนโตของโยฮัน เซบัสทีอัน บัค เมื่อวันที่ 23 ตุลาคม ค.ศ. 1694Schulze, Hans-Joachim. Johann Christoph Bach (1671-1721) "Organist and Schul Collega in Ohrdruf", Johann Sebastian Bachs erster Lehrer, in Bach Jahrbuch 71 (1985): 70 and footnote 79.
# ชัยยุทธ โตสง่า
ชัยยุทธ โตสง่า หรือ ป๋อม บอยไทย (10 เมษายน พ.ศ. 2509 - 20 พฤษภาคม พ.ศ. 2562) นักดนตรีไทยเดิมและดนตรีไทยประยุกต์ ผู้ก่อตั้งวงดนตรี BANGKOK XYLOPHONE และวงกำไล เป็นผู้ได้รับรางวัลศิลปาธร สาขาดนตรี ประจำปี พ.ศ. 2553 จัดโดยสำนักงานศิลปวัฒนธรรมร่วมสมัยกระทรวงวัฒนธรรม เป็นบุตรชายของครูสุพจน์ โตสง่า และครูดวงเนตร ดุริยะพันธ์

 ประวัติ 
ชัยยุทธเกิดที่กรุงเทพ เริ่มเรียนดนตรีไทยที่บ้านโตสง่าและวิทยาลัยนาฏศิลป์กรุงเทพฯ สำเร็จการศึกษาระดับปริญญาตรีที่คณะครุศาสตร์ จุฬาลงกรณ์มหาวิทยาลัย ภาควิชาดนตรีศึกษา ในปี พ.ศ. 2537 ได้ศึกษาระนาดเอกกับ ครูสุพจน์ โตสง่า, ครูบุญยงค์ เกตุคง, ครูสิริชัยชาญ ฟักจำรูญ, ครูณัฐพงษ์ โสวัตร, ครูทนง แจ่มวิมล ศึกษาการประพันธ์บทร้อยกรองกับครูจำเนียร ศรีไทยพันธ์และ อ.เนาวรัตน์ พงษ์ไพบูลย์, ศึกษาระนาดทุ้มกับครูสืบศักดิ์ ดุริยประณีต ศึกษาฆ้องวงใหญ่ไทย-มอญกับครูธีระศักดิ์ ชุ่มชูศาสตร์และศึกษาทางด้านการขับร้องเพลงไทยเดิมกับ ครูสีนาฏ (บรรจง) เสริมศิริ, ครูสุดจิตต์ ดุริยประณีต, ครูอรทัย ทับพร และครูอีกหลายท่านที่วิทยาลัยนาฏศิลป์กรุงเทพ และศึกษาด้านการประพันธ์และการเรียบเรียงเพลงไทยกับครูสุพจน์ โตสง่าและครูบุญยงค์ เกตุคง ศึกษาการตีกลองไทยต่าง ๆ กับครูสมพงษ์ นุชพิจารณ์, ครูปฐมรัตน์ ถิ่นธรณี, ครูสมาน น้อยนิตย์, ครูธีระพล น้อยนิตย์, ครูสหรัฐ ปลื้มปรีชา และศึกษาด้านหลักการดนตรีสากลกับผู้ช่วยศาสตราจารย์ พันเอกชูชาติ พิทักษากร ศึกษาด้านการบันทึกเสียงและเทคนิคการออกแบบเสียงในห้องบันทึกเสียงจาก อ.ชาญชัย ศรีทองแจ้ง ชัยยุทธเคยเป็นอาจารย์พิเศษสอนที่ภาควิชาดนตรีศึกษา คณะครุศาสตร์ จุฬาลงกรณ์มหาวิทยาลัย เมื่อปี พ.ศ. 2543-2546

ปัจจุบัน ชัยยุทธทำงานดนตรีไทยร่วมสมัยทั้งรับแสดงและรับประพันธ์เพลง เนื้อร้อง ทำนอง และสอนดนตรีไทยให้กับผู้ที่สนใจ /มค.2558 ชัยยุทธ โตสง่า เรียบเรียงเพลง"วัฒนธรรม"อันเป็นค่านิยมประการที่ 5 ของ คสช.ขับร้องโดย หลิวอารดา โดยกิจการพลเรือนทหารบก /กพ.2558 ชัยยุทธ โตสง่าทำเพลงประกอบภาพยนตร์"ขรัวโต" ชีวประวัติของสมเด็จพุฒาจารย์โต พรหมรังสี ทั้งเรื่อง / ป๋อมชัยยุทธ โตสง่าสร้างปรากฏการ์ณใหม่อีกครั้ง ด้วยการออกผลงานเพลงลูกทุ่ง โดยใช้วงดนตรีไทยร่วมสมัยมาร่วมทำดนตรีโดยแต่งเนื้อร้อง-ทำนองเอง  เร็วๆนี้(ปลายกค.-ต้นสค.2560)กับ บริษัทอาร์สยาม ติดตามได้ในสื่ออาร์สยาม

 ลักษณะผลงาน 
ผลงานดนตรีของชัยยุทธมีลักษณะเฉพาะตัวชัดเจนมาก เสียงระนาดที่เขาบรรเลงและวิธีการบรรเลงระนาดของเขามีเอกลักษณ์จดจำได้ง่ายประหนึ่งเสียงร้องเพลงของมนุษย์ ลักษณะงานที่ชัยยุทธคิดออกมาไม่ค่อยซ้ำแบบใครและหาผู้ทำเหมือนหรือคล้ายได้ยาก เพราะงานดนตรีของชัยยุทธเกิดจากการบ่มประสบการณ์ดนตรีของเขาเอง ไม่ยึดติดเกินไป ไม่หลุดกรอบเกินไป งานดนตรีของชัยยุทธเป็นที่รู้จักแพร่หลายมาจากกลุ่มคนเล่นดนตรีก่อนและจากการที่ผลงานของชัยยุทธคนทั่วไปสามารถเข้าถึงไม่ยากจึงแพร่หลายสู่การยอมรับของผู้ชมผู้ฟังดนตรีทั่วไป จนได้รางวัลสีสันอวอร์ดถึงสองครั้งในปี 2539 และ 2544 และรางวัลศิลปาธรแห่งชาติในปี 2553 ศาสตราจารย์นายแพทย์ พูนพิศ อมาตยกุลเคยกล่าวว่าผลงานเพลงและการแสดงดนตรีที่ชัยยุทธสร้างสรรค์หลายงานมีความงามที่สามารถผลักดันให้เป็นผลงานชิ้นเอกในระดับนานาชาติ

 ผลงานเพลง 
 Siamese Samba (2538) ไพซีส มิวสิก
 Andaman Sun (2541) อินแอนด์ออน ออนป้า
 Spicy Brazil (2543) ไพซีส มิวสิก
 Bangkok Xylophone (2547) จีเอ็มเอ็ม แกรมมี่
 ระนาดนฤมิต 1-2 (2551) โอเชียน มีเดีย
 ระนาดนฤมิต 3-4 (2552) โอเชียน มีเดีย
ไมเนอร์เชนจ์ 1-2  (2553) โอเชียน มีเดีย
หลงรักเธอ (2560) อาร์สยาม

 แหล่งข้อมูลอื่น
# แอร์ออนจีสตริง
แอร์ออนจีสตริง เป็นงานดนตรีสำหรับบรรเลงด้วยเครื่องสายและไวโอลิน เรียบเรียงโดยออกุสต์ วิลเฮล์ม  ดัดแปลงจากมูฟเมนต์ที่สองของ Aria สวีตสำหรับออร์เคสตราหมายเลข 3 ในบันไดเสียง ดี เมเจอร์ (BWV 1068) ของโยฮัน เซบัสทีอัน บัค ที่แต่งขึ้นสำหรับเจ้าชายลีโอโปลด์แห่งอันฮาลท์-เคอเทิน ระหว่างปี ค.ศ. 1717 ถึง 1723

ออกุสต์ วิลเฮล์ม (1845-1908) เป็นนักไวโอลินชาวเยอรมัน เขาได้ปรับระดับเสียงเพลง จากเดิมในบันไดเสียง ดีเมเจอร์ เป็น ซีเมเจอร์ และดัดแปลงเล็กน้อย เพื่อให้สามารถเล่นเพลงนี้โดยใช้สายไวโอลิน สายจี เพียงเส้นเดียว ซึ่งเป็นที่มาของชื่อ "Air on the G String"

ผลงานชิ้นนี้ เป็นงานชิ้นแรกของบัคที่ได้รับการบันทึกเสียง บรรเลงโดยอเลกซานเดอร์ เวอร์ชไบโลวิช (Aleksandr Verzhbilovich) นักเชลโลชาวรัสเซีย ในปี ค.ศ. 1902 Bach Cantatas
# กุณฑีรา ปัจฉิมสวัสดิ์
กุณฑีรา ปัจฉิมสวัสดิ์  เป็นนักธุรกิจชาวไทย อดีตผู้ประกาศข่าวช่อง 9 เอ็มคอตเอชดี ช่อง 3 เอชดี และช่องวัน 31

 ประวัติ 

กุณฑีราเริ่มต้นอาชีพในวงการสื่อสารมวลชนตั้งแต่ปี พ.ศ. 2550 ด้วยการเป็นผู้ประกาศข่าวทางสถานีโทรทัศน์โมเดิร์นไนน์ทีวี โดยรับผิดชอบหลายรายการ อาทิ ข่าวต้นชั่วโมง, ข่าวเด่นMCOT1, รายการบอกข่าวเล่าเรื่อง ก่อนย้ายมารับหน้าที่ผู้สื่อข่าวประจำรายการ ข่าว 3 มิติ ของกิตติ สิงหาปัด ทางสถานีวิทยุโทรทัศน์ไทยทีวีสีช่อง 3 แต่วันที่ 1 มกราคม พ.ศ. 2553

ปลายปี พ.ศ. 2554 กุณฑีราพักงานผู้ประกาศข่าว เพื่อเดินทางไปศึกษาต่อ การทำหมวกดั้งเดิมสไตล์อังกฤษ ที่ ลอนดอน คอลเลจ ออฟ แฟชั่น ประเทศอังกฤษ ด้วยความชื่นชอบแฟชั่นไอคอนย้อนยุคชื่อดัง ออเดรย์ เฮปเบิร์น มานาน และจุดเด่นที่เธอมักจะใส่หมวกทรงสวย ๆ แบบไม่ซ้ำกัน กุณฑีราจึงตัดสินใจบินไปเรียนการออกแบบหมวกโดยเฉพาะ ซึ่งครูสอนเป็นทีมงานของ ฟิลลิป เทรซี่ ช่างทำหมวกชื่อดังระดับโลก เป็นที่มาของการเปิด มายด์ มิลิเนอรี่ (Mind Millinery) สตูดิโอหมวกแห่งแรกในประเทศไทย 

กุณฑีรา กลับเข้ามาในวงการข่าวอีกครั้งในปี พ.ศ. 2557 ในสังกัดช่องวัน ด้วยการทาบทามจาก นารากร ติยายน และ ภาคภูมิ พันธุ์สถิตย์ ให้เป็นผู้ประกาศข่าว ดำเนินรายการ ข่าวเที่ยงวัน ช่วง เศรษฐกิจวันนี้, วันทันข่าว, ข่าวคืนนี้ และ One Big World

 การศึกษา 
 ระดับอนุบาลถึงมัธยมศึกษา โรงเรียนมาแตร์เดอีวิทยาลัย
 ระดับปริญญาตรี คณะบริหารธุรกิจ สาขาการตลาด วิทยาลัยนานาชาติ มหาวิทยาลัยมหิดล
 ระดับปริญญาโท สาขาการออกแบบ London College of Fashion เมืองลอนดอน ประเทศอังกฤษ
 ระดับปริญญาโท สาขามัณฑนศิลป์ The Fashion Institute of Design & Merchandising ลอสแอนเจลิส สหรัฐอเมริกา

 ผลงาน 
 ผู้ประกาศข่าว 

 อดีต 

รายการ Your Zone ทางสถานีข่าวเนชั่น แชนแนล
ช่วง ข่าวต้นชั่วโมง สถานีโทรทัศน์โมเดิร์นไนน์
ผู้ประกาศข่าว ช่วง ข่าวเด่น MCOT 1 สถานีโทรทัศน์โมเดิร์นไนน์
ผู้สื่อข่าวภาคสนาม รายการ บอกข่าวเล่าเรื่อง สถานีโทรทัศน์โมเดิร์นไนน์
สืบจากข่าว ทาง สถานีวิทยุ อสมท โมเดิร์น เรดิโอ
ผู้สื่อข่าวภาคสนาม รายการ ข่าว 3 มิติ สถานีวิทยุโทรทัศน์ไทยทีวีสีช่อง 3
ผู้ประกาศข่าว รายการ วันทันข่าว ช่องวัน
ผู้ประกาศข่าว รายการ ข่าวเที่ยงวัน ช่องวัน
ผู้ประกาศข่าว รายการ ข่าวคืนนี้ ช่องวัน
ผู้ประกาศข่าว รายการ One Big World ช่องวัน
ผู้ประกาศข่าว รายการ ข่าววันศุกร์ ช่องวัน

 ผลงานละครโทรทัศน์ 
 บัลลังก์เมฆ (พ.ศ. 2558) ช่องวัน รับบท ผู้ประกาศข่าวภาคสนามช่องวัน (รับเชิญ)

 อื่นๆ 
 เจ้าของธุรกิจสตูดิโอหมวก มายด์ มิลิเนอรี่ (Mind Millinery)

มายด์ มิลิเนอรี่  เป็นสตูดิโอหมวกแห่งแรกในประเทศไทย ก่อตั้งขึ้นในปี พ.ศ. 2555 มีสาขาแรกอยู่ที่ มาร์เก็ตเพลสทองหล่อ ตามมาด้วยศูนย์การค้าเซ็นทรัล เอ็มบาสซี, เอ็มโพเรียม และพรอมเมนาดา รีสอร์ท มอลล์ จังหวัดเชียงใหม่ ตามลำดับ ในสหรัฐวางขายอยู่ที่ สถาบัน เดอะ แฟชั่น อินสติติว ออฟ ดีไซน์ แอนด์ เมอร์เชนไดซิ่ง  เมืองลอสแอนเจลิส ตั้งแต่ปี พ.ศ. 2559
# เหตุการณ์ (ความน่าจะเป็น)
ในทฤษฎีความน่าจะเป็น เหตุการณ์ คือเซตของผลลัพธ์ (สับเซตของแซมเปิลสเปส) ที่ถูกกำหนดสำหรับความน่าจะเป็นนั้น ๆ โดยทั่วไปแล้ว ถ้าแซมเปิลสเปสเป็นเซตจำกัด สับเซตใด ๆ ของแซมเปิลสเปสจะถือว่าเป็นเหตุการณ์ทั้งหมด (นั่นคือ สมาชิกทุกตัวของพาวเวอร์เซตเป็นเหตุการณ์) แต่อย่างไรก็ตามข้อความดังที่กล่าวมาก็ไม่ได้เป็นจริงเสมอไป
# คราม (อัลบั้ม)
คราม เป็นสตูดิโออัลบั้มชุดที่ 5 ของวงร็อค บอดี้สแลม และเป็นสตูดิโออัลบั้มชุดที่ 3 ที่ออกกับค่ายจีนี่เรคอร์ดส ใต้สังกัดจีเอ็มเอ็ม แกรมมี่ อัลบั้มนี้มี พูนศักดิ์ จตุระบุล (อ๊อฟ บิ๊กแอส) เป็นโปรดิวเซอร์

อัลบั้ม "คราม" มีเพลงฮิตทุกเพลงในอัลบั้มได้แก่ "คราม" "เงา" "โทน" "ปล่อย" "คิดฮอด" "ทางกลับบ้าน" "Sticker" "เปราะบาง" "ความรัก" และ "แสงสุดท้าย" และอัลบั้มชุดนี้ของบอดี้แสลมเริ่มมีกลิ่นอายความเป็นดนตรีเพื่อชีวิตเข้ามาในบทเพลงบางเพลงในอัลบั้มชุดนี้ด้วย

 ประวัติของอัลบั้ม 
คำว่า "คราม" เดิมทีเคยคิดที่จะเอามาตั้งเป็นชื่ออัลบั้มชุดที่ 4 ก่อนจะใช้ชื่อว่า เซฟมายไลฟ์ แต่ด้วยที่ยังไม่พร้อมที่จะสื่อสารออกมาเป็นเรื่องราวได้จึงต้องยุติไปก่อน จนมาถึงอัลบั้มชุดที่ 5 ก็พร้อมที่จะถ่ายทอดออกมา โดย ตูน มองว่าสีครามเป็นสีจริงของโลก เป็นสีจริงของชีวิต บางครั้งมองแล้วก็มีความสุข บางทีมองแล้วก็รู้สึกน่ากลัว ก็เลยนำมาเปรียบเทียบกับใจมนุษย์ที่ยากเกินจะหยั่งถึง คาดเดาไม่ได้ เหมือนอย่างในเพลงเปิดตัวที่มีชื่อเดียวกับอัลบั้มhttp://www.siamzone.com/music/n/2283

  เนื้อหาของเพลงในอัลบั้ม 
ในส่วนของการเรียบเรียงดนตรีรวมถึงการร้องในเพลง "คราม" เป็นไปในลักษณะที่แสดงความเคลื่อนไหวจากอารมณ์นิ่งที่สุดไปจนถึงแรงที่สุด เพื่อที่จะได้อธิบายภาพของทะเลให้ได้มากที่สุด

เพลง "ความรัก" พูดถึงมุมมองความรักที่ไม่ว่ายังไงก็สวยงามเสมอแม้ความรักครั้งนั้นจะจบลงไปแล้วก็ตาม

เพลง "คิดฮอด" เขียนเนื้อร้องและทำนองเกิดมาจากความคิดของตูน ที่ว่าอยากทำอะไรที่แปลกใหม่ให้แตกต่างจากอัลบั้มชุดก่อน ๆ เลยนำดนตรีลูกทุ่งหมอลำมาผสมผสานกับดนตรีร็อก เพื่อต้องการนำเสนอความเป็นไทย โดยเพลงนี้ได้แขกรับเชิญพิเศษมาร่วมร้องอย่าง ศิริพร อำไพพงษ์ ซึ่งเป็นศิลปินลูกทุ่งหมอลำคนแรกที่ตูนนึกถึง

เพลง "ปล่อย" เป็นเพลงที่ในระหว่างซ้อมร้องอยู่นั้น ทำให้ตูนเห็นภาพความหลังของตัวเอง แล้วฟังเพลงห่างไกลเหลือเกิน ที่ร้องโดย ป๊อด ธนชัย อุชชิน สมาชิกวงโมเดิร์นด็อก เหมือนมีป๊อดเข้ามาปลอบใจ ก็เลยเป็นสาเหตุที่เลือกป๊อดมาร่วมร้องในเพลงนี้ โดยเนื้อเพลงบ่งบอกถึงการปลอบใจคนที่ผิดหวังในความรัก การร้องไห้ไม่ใช่สิ่งที่ผิด แต่เหมือนเป็นการเยียวยาตัวเองให้เข้มแข็งขึ้น

ส่วนเพลง "Sticker" เป็นเพลงจังหวะสนุกที่พูดถึงการให้กำลังใจตัวเองด้วยวิธีการใช้สติกเกอร์ โดยตูนได้แนวคิดเพลงนี้มากจากสติกเกอร์ที่อยู่ท้ายรถ เลยนำมาเปรียบเทียบกับโลกที่ดูวุ่นวาย หรือว่าต้องเอาสติกเกอร์แปะโลกนี้ไว้เพื่อให้โลกดูสดใสน่าอยู่มากขึ้น

เพลง "เงา" ซึ่งเป็นเพลงลำดับสุดท้ายของอัลบั้มพูดถึงในมุมมองของการขอบคุณคนที่เรารักสำหรับทุก ๆ อย่างเปรียบได้กับเงาที่คอยอยู่เคียงข้างเราเสมอ

 รายชื่อเพลง
# ลูกนก สุภาพร
ลูกนก สุภาพร (20 พฤศจิกายน พ.ศ. 2515) เป็นนักร้องหญิงชาวไทย ร้องเพลงแนวลูกทุ่ง มีชื่อเสียงจากเพลง "คุณลำใย" จากอัลบัมชุด "ลูกนก-หนูแหม่ม" สังกัด นพพงศ์ อินเตอเนชั่นแนล

 ประวัติ 
ลูกนก สุภาพร มีชื่อจริงว่า เนตรชนก ปั้นปรือ เกิดเมื่อวันที่ 20 พฤศจิกายน พ.ศ. 2515 เป็นชาวอำเภอปางศิลาทอง จังหวัดกำแพงเพชร ที่บ้านมีอาชีพทำนา เมื่อจบชั้นประถมศึกษาปีที่ 6 จึงเดินทางมาทำงานโรงงานเย็บเสื้อผ้าในกรุงเทพมหานคร จากนั้นเพื่อนได้ชวนให้ไปร้องเพลงในห้องอาหารด้วยกันประวัติ ลูกนก สุภาพร

ลูกนกได้รู้จักกับดาวตลก พล พันลาว ได้แนะนำให้ได้รู้จักกับ สมปอง เปรมปรีดิ์ นักเรียบเรียงดนตรีสังกัดจีเอ็มเอ็มแกรมมี่ ซึ่งเป็นผู้แต่งเพลง "คุณลำใย" ให้เธอร้อง โดยออกอัลบัมคู่กับ หนูแหม่ม เมสิณี แต่ปรากฏว่าเพลงคุณลำใยที่เธอร้อง กลับกลายเป็นเพลงลูกทุ่งที่ประสบความสำเร็จสูงสุดในปีนั้น ได้รับรางวัลเพลงลูกทุ่งยอดนิยมฝ่ายหญิง รางวัลมาลัยทอง ประจำปี พ.ศ. 2544 

หลังจากประสบความสำเร็จจากอัลบัมชุดแรก เธอมีผลงานแสดงภาพยนตร์เรื่อง มนต์เพลงลูกทุ่ง เอฟ.เอ็ม. (2545) และ เทวดาตกมันส์ (2552) แต่ผลงานเพลงชุดใหม่กลับไม่ได้รับความนิยมเท่าชุดแรก

ปัจจุบัน เป็นดีเจรายการวิทยุ และสมรสกัน   นายเดชา สุวรรณสาร เจ้าหน้าที่ศูนย์ข้อมูลฝ่ายข่าวสถานีโทรทัศน์สีกองทัพบกช่อง 7 มีลูกสาวคนแรกชื่อ ด.ญ.ณิชาพร สุวรรณสาร หรือน้อง “ณิชา” 

 ผลงานเพลง 
 อัลบั้ม คุณลำใย (พ.ศ. 2543)
 ลูกนก สุภาพร - คุณลำใย
หมูแหม่ม เมสิณี - เหนื่อยไหมพี่
หมูแหม่ม เมสิณี - แก่ก็ช่าง (จะรักเสียอย่าง)
 ลูกนก สุภาพร - กระเป๋าแบนแฟนรอ
หมูแหม่ม เมสิณี - อย่างเงี๊ยะ
ลูกนก สุภาพร - ความรักโหล ๆ
 หมูแหม่ม เมสิณี - รักต่างวัย
 ลูกนก สุภาพร - อดีตรักเมืองย่าโม
 หมูแหม่ม เมสิณี - รู้ไหม
 ลูกนก สุภาพร - เธอจากที่ บ.ข.ส.
ลูกนก สุภาพร - คิดก่อน
หมูแหม่ม เมสิณี - เดี๋ยวตบ เดี๋ยวตบ
 อัลบั้มเพลงประกอบละคร รวมพลคนใช้ (พ.ศ. 2545)
 อัลบั้ม ลูกนกเริงระบำ (พ.ศ. 2546)
 อัลบั้ม ลำใย 2006 (พ.ศ. 2549)
 ซิงเกิล ไปที่ชอบ ที่ชอบ (พ.ศ. 2560)
 ซิงเกิล รวยทิพย์ (พ.ศ. 2565)
 ซิงเกิล งึดใจ (พ.ศ. 2566)

 ผลงานการแสดง 
 ภาพยนตร์ มนต์เพลงลูกทุ่ง เอฟ.เอ็ม. (พ.ศ. 2545) 
 ละคร รวมพลคนใช้ ทางช่อง 3 (พ.ศ. 2545) รับบท ลำไย
 ละคร นางโชว์ ทางช่อง 3 (พ.ศ.2546) (เสียงรับเชิญ)
 ภาพยนตร์ ฟอร์มาลีนแมน รักเธอเท่าฟ้า
(พ.ศ.2547) รับเชิญ
 ละคร ราชินีหมอลำ ทางช่อง 3 (พ.ศ.2548) รับเชิญ
 ละคร ผู้พิทักษ์รักเธอ ทางช่อง 5 (พ.ศ.2549) รับบท แก้วตา บทร้าย
 ภาพยนตร์ เทวดาตกมันส์ (พ.ศ. 2552)
# บรานิสลัฟ อิวานอวิช
บรานิสลาฟ อีวานอวิช  เกิด 22 กุมภาพันธ์ ค.ศ. 1984) เป็นนักฟุตบอลอาชีพชาวเซอร์เบีย ปัจจุบันเล่นในตำแหน่งกองหลังให้กับเวสต์บรอมมิชอัลเบียนและทีมชาติเซอร์เบีย

 เกียรติประวัติ 
แชมป์พรีเมียร์ลีก: 2010 ,2015
แชมป์เอฟเอคัพ: 2009, 2010 ,2012
แชมป์คอมมิวนิตี้ ชิลด์: 2009
แชมป์ลีกคัพ: 2015
แชมป์ยูฟ่าคัพ: 2013
แชมป์ยูฟ่าแชมเปียนส์ลีก: 2012
# คณะบริหารธุรกิจ มหาวิทยาลัยรามคำแหง
คณะบริหารธุรกิจ มหาวิทยาลัยรามคำแหง  เป็นคณะหนึ่งในมหาวิทยาลัยรามคำแหง ที่จัดการเรียนการสอนหลักสูตรด้านวิชาบริหารธุรกิจ ก่อตั้งขึ้นตามพระราชบัญญัติมหาวิทยาลัยรามคำแหงในปี พ.ศ. 2514 

 ประวัติ 
คณะบริหารธุรกิจ มหาวิทยาลัยรามคำแหง จัดตั้งตามพระราชบัญญัติมหาวิทยาลัยรามคำแหง พ.ศ. 2514 โดยมีหลักในการดำเนินงาน ให้เป็นสถาบันการศึกษาและวิจัยแบบตลาดวิชา
ซึ่งนักศึกษาจะมาเรียน หรือ ไม่มาเรียนที่มหาวิทยาลัยก็ได้ นับตั้งแต่ปี 2514 จนถึงปัจจุบัน คณะบริหารธุรกิจ มหาวิทยาลัยรามคำแหง ได้เปิด ทำการเรียน การสอน มาเป็นเวลา 52 ปี แล้ว
ในจุดเริ่มต้นมีที่ทำการเป็นอาคารชั้นเดียว ตั้งอยู่บริเวณอาคารสำนักบริการทางวิชาการและทดสอบ ประเมินผลปัจจุบัน ซึ่งรู้จักกันในนาม "ตึกเล้าไก่" มี ศาสตราจารย์ไพบูลย์ สุวรรณโพธิ์ศรี เป็นคณบดีคนแรกของคณะบริหารธุรกิจ
และเป็นหนึ่งในผู้ที่เริ่มก่อตั้งมหาวิทยาลัยรามคำแหง

 ปีการศึกษา 2514 : เป็นปีแรกที่จัดการเรียนการสอนในสาขาวิชาการบริหารทั่วไป
 ปีการศึกษา 2515 : เพิ่มสาขาวิชาที่เปิดสอน สาขาวิชาการบริหารทั่วไป สาขาวิชาการเงินและการธนาคาร สาขาวิชาการตลาด สาขาวิชาการบัญชี และสาขาวิชาเศรษฐศาสตร์
 ปีการศึกษา 2517 : ดำเนินการจัดตั้งคณะเศรษฐศาสตร์ เป็นคณะใหม่และได้แยกสาขาวิชาเศรษฐศาสตร์ออกจากคณะบริหารธุรกิจ ต่อมาคณะบริหารธุรกิจได้ย้ายที่ทำการมาอยู่ตึกใหม่ ชื่ออาคารศรีสัชชนาลัย จนถึงปัจจุบัน

 รายนามคณบดีตั้งแต่ก่อตั้งจนถึงปัจจุบัน 
 ศาสตราจารย์ไพบูลย์ สุวรรณโพธิ์ศรี
 รองศาสตราจารย์วิชัย ธนรังสีกุล
 รองศาสตราจารย์เริงรัก จำปาเงิน
 รองศาสตราจารย์สัมพันธ์ ธาราทิพยกุล
 รองศาสตราจารย์สุวรรณี เดชวรชัย (9 พฤษภาคม 2561 - ปัจจุบัน)ข่าวรามคำแหง ปีที่ 48 ฉบับที่ 6 วันที่ 21-27 พฤษภาคม 2561

 หลักสูตร 

 ระดับปริญญาตรีหลักสูตรบริหารธุรกิจบัณฑิต คณะบริหารธุรกิจ มหาวิทยาลัยรามคำแหง (ฉบับปรับปรุง พ.ศ. 2560) สำหรับนักศึกษาส่วนกลางรหัสนักศึกษาขึ้นต้นด้วย 60 ขึ้นไปหลักสูตรบริหารธุรกิจบัณฑิต คณะบริหารธุรกิจ มหาวิทยาลัยรามคำแหง (ฉบับปรับปรุง พ.ศ. 2555) สำหรับนักศึกษาส่วนกลางรหัสนักศึกษาขึ้นต้นด้วย 55-59 ระดับปริญญาโท ระดับปริญญาเอกหลักสูตรบริหารธุรกิจบัณฑิต
 สาขาวิชาการจัดการหลักสูตรบริหารธุรกิจบัณฑิต สาขาวิชาการจัดการ คณะบริหารธุรกิจ มหาวิทยาลัยรามคำแหง (ฉบับปรับปรุง พ.ศ. 2560) สำหรับนักศึกษาส่วนภูมิภาครหัส 60 ขึ้นไป
 สาขาวิชาการเงินและการธนาคาร
 สาขาวิชาการตลาด
 สาขาวิชาการบัญชี
 สาขาวิชาการโฆษณาและการประชาสัมพันธ์
 สาขาวิชาการจัดการโลจิสติกส์และโซ่อุปทาน
 สาขาวิชาการจัดการธุรกิจบริการ
 สาขาวิชาการบริหารทรัพยากรมนุษย์
 สาขาวิชาธุรกิจระหว่างประเทศ
 สาขาวิชาการท่องเที่ยว
 สาขาวิชาอุตสาหกรรมบริการและการท่องเที่ยวหลักสูตรบริหารธุรกิจมหาบัณฑิต
 สาขาวิชาบริหารธุรกิจ
 สาขาวิชาการจัดการทั่วไป
 สาขาวิชาการเงินและการธนาคาร
 สาขาวิชาการตลาด
 สาขาวิชาการบัญชี
 สาขาวิชาการจัดการการโฆษณา
 สาขาวิชาการเป็นผู้ประกอบการ
 สาขาวิชาการจัดการงานบริหารระดับสูงบัณฑิตศึกษา คณะบริหารธุรกิจ มหาวิทยาลัยรามคำแหง
 สาขาวิชาการจัดการอุตสาหกรรม
สาขาวิชากฎหมายธุรกิจหลักสูตรปรัชญาดุษฎีบัณฑิต
 สาขาวิชาบริหารธุรกิจ
# ฟุตบอลทีมชาติสโลวาเกีย
ฟุตบอลทีมชาติสโลวาเกีย  เป็นตัวแทนทีมฟุตบอลจากประเทศสโลวาเกีย อยู่ภายใต้การดูแลของสมาคมฟุตบอลสโลวาเกีย หลังจากที่เชโกสโลวาเกียแยกตัวเป็นสาธารณรัฐเช็กและประเทศสโลวาเกีย จึงก่อตั้งสมาคมฟุตบอลสโลวาเกียในปี ค.ศ. 1993 ภายใต้ฟีฟ่าและยูฟ่า ฟุตบอลทีมชาติสโลวาเกียเข้ารอบฟุตบอลโลก 2010 เป็นครั้งแรกตั้งแต่ได้รับอิสระ

 ผู้เล่น 
 ชุดปัจจุบัน
รายชื่อผู้เล่นที่ถูกเรียกตัวเพื่อลงแข่งขันรายการฟุตบอลชิงแชมป์แห่งชาติยุโรป 2024 ที่ประเทศเยอรมนี ประกาศรายชื่อผู้เล่นเบื้องต้น 32 คน ในวันที่ 27 พฤษภาคม วันที่ 7 มิถุนายน ได้มีการประกาศรายชื่อผู้เล่นรอบสุดท้าย โดยไม่มีดอมินิก ตากาช, มิคัล ตอมิช, มาตูช กเม็จ, ยากุป กาดัก, ดอมินิก ฮ็อลลี และรอเบร์ต ปอเลียวกา อยู่ในรายชื่อ

 ผลงาน 
 ฟุตบอลโลก 
 ฟุตบอลโลก 1930 - 1994 ดูเพิ่มที่ เชโกสโลวาเกีย
 ฟุตบอลโลก 1998 - ไม่ผ่านรอบคัดเลือก
 ฟุตบอลโลก 2002 - ไม่ผ่านรอบคัดเลือก
 ฟุตบอลโลก 2006 - ไม่ผ่านรอบคัดเลือก
 ฟุตบอลโลก 2010 - รอบ 16 ทีมสุดท้าย
 ฟุตบอลโลก 2014 - ไม่ผ่านรอบคัดเลือก
 ฟุตบอลโลก 2018 - ไม่ผ่านรอบคัดเลือก
 ฟุตบอลโลก 2022 - ไม่ผ่านรอบคัดเลือก

 ฟุตบอลชิงแชมป์แห่งชาติยุโรป 
 ฟุตบอลชิงแชมป์แห่งชาติยุโรป 2016 - รอบ 16 ทีมสุดท้าย
 ฟุตบอลชิงแชมป์แห่งชาติยุโรป 2020 - รอบแบ่งกลุ่ม
 ฟุตบอลชิงแชมป์แห่งชาติยุโรป 2024 - รอบ 16 ทีมสุดท้าย
# ฟุตบอลทีมชาติเซอร์เบีย
ฟุตบอลทีมชาติเซอร์เบีย  เป็นตัวแทนทีมฟุตบอลจากประเทศเซอร์เบีย อยู่ภายใต้การดูแลของสมาคมฟุตบอลเซอร์เบีย ฟีฟ่าและยูฟ่าให้การรับรองว่าทีมชาติเซอร์เบียสืบทอดมาจากทีมชาติยูโกสลาเวียและทีมชาติเซอร์เบียและมอนเตเนโกร ใน ค.ศ. 2010 ทีมผ่านรอบคัดเลือกและเข้ารอบสุดท้ายของฟุตบอลโลกในนามฟุตบอลทีมชาติเซอร์เบียเป็นครั้งแรก และใน ค.ศ. 2018 ได้ผ่านเข้ารอบสุดท้ายของฟุตบอลโลกเป็นครั้งที่สอง

ทางฟีฟ่าและยูฟ่าพิจารณาให้เซอร์เบียเป็นผู้สืบทอดทั้งฟุตบอลทีมชาติราชอาณาจักรยูโกสลาเวีย และฟุตบอลทีมชาติเซอร์เบียและมอนเตเนโกรSerbia. ที่เว็บไซต์ทางการ FIFA.News: Serbia. ที่เว็บไซต์ทางการ UEFA. 1 มกราคม 2011. สืบค้นเมื่อ 4 ตุลาคม 2012.

 ประวัติ 
 1930 ยูโกสลาเวีย ได้อันดับที่ 4 ฟุตบอลโลก
 1960 ยูโกสลาเวีย ได้รองแชมป์ฟุตบอลชิงแชมป์แห่งชาติยุโรป
 1962 ยูโกสลาเวีย ได้อันดับที่ 4 ฟุตบอลโลก
 1968 ยูโกสลาเวีย ได้รองแชมป์ฟุตบอลชิงแชมป์แห่งชาติยุโรป
 1998 เซอร์เบียและมอนเตเนโกร ตกรอบ 16 ทีม ฟุตบอลโลก
 2000 เซอร์เบียและมอนเตเนโกร ตกรอบ 8 ทีม ฟุตบอลชิงแชมป์แห่งชาติยุโรป
 2006 เซอร์เบียและมอนเตเนโกร ได้รอบแบ่งกลุ่ม ฟุตบอลโลก หลังจากนั้นมอนเตเนโกรได้แยกตัวออกมา ทำให้เกิดทีมชาติเซอร์เบีย
 2008 เซอร์เบีย ไม่ผ่านรอบคัดเลือกฟุตบอลชิงแชมป์แห่งชาติยุโรป
 2010 เซอร์เบีย ตกรอบแบ่งกลุ่ม ฟุตบอลโลก โดยเป็นการเข้าแข่งฟุตบอลโลกครั้งแรกในชื่อเซอร์เบีย
 2012 เซอร์เบีย ไม่ผ่านรอบคัดเลือกฟุตบอลชิงแชมป์แห่งชาติยุโรป
 2016 เซอร์เบีย ไม่ผ่านรอบคัดเลือกฟุตบอลชิงแชมป์แห่งชาติยุโรป
 2018 เซอร์เบีย ตกรอบแบ่งกลุ่ม ฟุตบอลโลก
 2020 เซอร์เบีย ไม่ผ่านรอบคัดเลือกฟุตบอลชิงแชมป์แห่งชาติยุโรป
 2022 เซอร์เบีย ตกรอบแบ่งกลุ่ม ฟุตบอลโลก
 2024 เซอร์เบีย ตกรอบแบ่งกลุ่ม ฟุตบอลชิงแชมป์แห่งชาติยุโรป

 ผลงานการแข่งขัน 
ฟุตบอลโลก
 ในนามทีมชาติยูโกสลาเวีย
 1930 – อันดับที่สี่
 1950 – รอบแบ่งกลุ่ม
 1954 – รอบก่อนรองชนะเลิศ
 1958 – รอบก่อนรองชนะเลิศ
 1962 – อันดับที่สี่
 1974 – รอบแบ่งกลุ่มรอบสอง
 1982 – รอบแบ่งกลุ่ม
 1990 – รอบก่อนรองชนะเลิศ
 1998 – รอบ 16 ทีมสุดท้าย
 ในนามทีมชาติเซอร์เบียและมอนเตเนโกร
 2006 – รอบแบ่งกลุ่ม
 ในนามทีมชาติเซอร์เบีย
 2010 – รอบแบ่งกลุ่ม
 2018 – รอบแบ่งกลุ่ม
 2022 – รอบแบ่งกลุ่ม

ฟุตบอลชิงแชมป์แห่งชาติยุโรป
 ในนามทีมชาติยูโกสลาเวีย
 1960 – รองชนะเลิศ
 1968 – รองชนะเลิศ
 1976 – อันดับที่สี่
 1984 – รอบแบ่งกลุ่ม
 2000 – รอบก่อนรองชนะเลิศ
 ในนามทีมชาติเซอร์เบีย
 2024 – รอบแบ่งกลุ่ม

 อดีตผู้เล่นคนสำคัญ 
 ดรากัน ซาจิช
 ซีนีชา มิไฮโลวิช
 นีกอลา ซีกิช
 เนมันยา วีดิช
 สลาวีชา ยอคานอวิช

 เกียรติประวัติ 
 ฟุตบอลโลก
 รอบรองชนะเลิศ: 1930
 อันดับที่สี่: 1962
 ฟุตบอลชิงแชมป์แห่งชาติยุโรป
 รองชนะเลิศ: 1960, 1968
 โอลิมปิกฤดูร้อน
เหรียญทอง: 1960
 เหรียญเงิน: 1948, 1952, 1956
 เหรียญทองแดง: 1984
 เมดิเตอร์เรเนียนเกมส์
 ชนะเลิศ: 1971, 1979